 Mwanariadha huyo aliweza kuwashinda wanariadha wenzake baada ya kutumia dakika 1:49:00 katika mbio za meta 800 wakati katika mbio za meta 1500 alitumia dakika 3:49:02.John wakati akienda kushinda mbio hizo aliwaacha mbali wapinzani wake kutoka nchi za Zimbabwe na wenyeji Swaziland, ambao walionesha ushindani mkubwa.Mwanariadha mwingine wa Tanzania Fabian Nelson naye alitwaa medali ya dhahabu katika mbio za mita 5000 kwa kutumia dakika 14:27:33 na kuifanya Tanzania kupeperusha vizuri bendera yake katika michezo hiyo.Ushindani mkubwa katika riadha upo kati ya Zimbabwe, Tanzania, Namibia na Swaziland, mbapo nchi ya Swaziland imekuwa ikifanya vizuri katika mbio fupi.